CELEX: 22012D0028
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 28/2012 tal- 10 ta’ Frar 2012 li temenda l-Anness XX (Ambjent) tal-Ftehim dwar iż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/34
               
            DEĊIŻJONI TAL-KUMITAT KONĠUNT TAŻ-ŻEE
      Nru 28/2012
      tal-10 ta’ Frar 2012
      li temenda l-Anness XX (Ambjent) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX ta’ mal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 158/2011 tat-2 ta’ Diċembru 2011 (1).
               
            
                  (2)
               
               
                  Id-Direttiva 2003/35/KE tal-Parlament Ewropew u tal-Kunsill tas-26 ta’ Mejju 2003 li tipprovdi għall-parteċipazzjoni pubblika rigward it-tfassil ta’ ċerti pjani u programmi li għandhom x’jaqsmu mal-ambjent u li temenda d-Direttivi tal-Kunsill 85/337/KEE u 96/61/KE (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2008/1/KE tal-Parlament Ewropew u tal-Kunsill tal-15 ta’ Jannar 2008 dwar il-prevenzjoni u l-kontroll integrati tat-tniġġis (3) għandha tiġi inkorporata fil-Ftehim.
               
            
                  (4)
               
               
                  Id-Direttiva 2008/1/KE tirrevoka d-Direttiva tal-Kunsill 96/61/KE (4) li hija inkorporata fil-Ftehim u li konsegwentament għandha tiġi rrevokata mill-Ftehim,
               
            ADOTTA DIN ID-DEĊIŻJONI:
      Artikolu 1
      L-Anness XX ta’ mal-Ftehim jiġi emendat kif ġej:
      
                  1.
               
               
                  L-inċiż segwenti jiddaħħal fil-punt 1a (id-Direttiva tal-Kunsill 85/337/KEE):
                  
                              “—
                           
                           
                              
                                 32003 L 0035: Id-Direttiva 2003/35/KE tal-Parlament Ewropew u tal-Kunsill tas-26 ta’ Mejju 2003 (Edizzjoni Speċjali tal-ĠU bil-Malti: Kapitolu 15 Volum 07 pp. 466-473).”
                           
                        
            
                  2.
               
               
                  It-test fil-punt 1f (id-Direttiva tal-Kunsill 96/61/KE) jiġi sostitwit b’dan li ġej:
                  “32008 L 0001: Id-Direttiva 2008/1/KE tal-Parlament Ewropew u tal-Kunsill tal-15 ta’ Jannar 2008 dwar il-prevenzjoni u l-kontroll integrati tat-tniġġis (ĠU L 24, 29.1.2008, p. 8).
                  L-arranġamenti tranżitorji stabbiliti fl-Annessi ta’ mal-Att tal-Adeżjoni tas-16 ta’ April 2003 tal-Islovakkja (l-Anness XIV, il-Kapitolu 9, it-Taqsima D, il-punt 2) dwar id-Direttiva 96/61/KE japplikaw mutatis mutandis.
                  L-arranġamenti tranżitorji stabbiliti fl-Annessi ta’ mal-Att tal-Adeżjoni tal-25 ta’ April 2005 jew, skont x’ikun il-każ, ta’ mal-Protokoll tal-Adeżjoni tal-25 ta’ April 2005 tal-Bulgarija (l-Anness VI, il-Kapitolu 10, it-Taqsima D, il-punt 1) u tar-Rumanija (l-Anness VII, il-Kapitolu 9, it-Taqsima D, il-punt 1) dwar id-Direttiva 96/61/KE japplikaw mutatis mutandis.”
               
            
                  3.
               
               
                  Il-punt segwenti jiddaħħal wara l-punt 1jb (id-Deċiżjoni tal-Kunsill 2009/442/KE):
                  
                              “1k.
                           
                           
                              
                                 32003 L 0035: Id-Direttiva 2003/35/KE tal-Parlament Ewropew u tal-Kunsill tas-26 ta’ Mejju 2003 li tipprovdi għall-parteċipazzjoni pubblika rigward it-tfassil ta’ ċerti pjani u programmi li għandhom x’jaqsmu mal-ambjent u li temenda d-Direttivi tal-Kunsill 85/337/KEE u 96/61/KE (Edizzjoni Speċjali tal-ĠU bil-Malti: Kapitolu 15 Volum 07 pp. 466-473).”
                           
                        
            Artikolu 2
      It-testi tad-Direttivi 2003/35/KE u 2008/1/KE bil-lingwa Islandiża u b’dik Norveġiża, li għandhom ikunu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-11 ta’ Frar 2012, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 76, 15.3.2012, p. 45.
      
         (2)  Edizzjoni Speċjali tal-ĠU bil-Malti: Kapitolu 15 Volum 07 pp. 466-473.
      
         (3)  ĠU L 24, 29.1.2008, p. 8.
      
         (4)  Edizzjoni Speċjali tal-ĠU bil-Malti: Kapitolu 15 Volum 03 pp. 80-94.
      
         (*)  Rekwiżiti kostituzzjonali indikati.
      
         Dikjarazzjoni Konġunta min-naħa tal-Partijiet Kontraenti għad-Deċiżjoni Nru 28/2012 tal-10 ta’ Frar 2012 li tinkorpora d-Direttivi 2003/35/KE u 2008/1/KE fil-Ftehim
         
            “L-inkorporazzjoni tad-Direttivi 2003/35/KE u 2008/1/KE fil-Ftehim dwar iż-ŻEE tkun bla ħsara għall-opinjoni li r-regoli proċedurali ċivili ma jagħmlux parti mill-Ftehim dwar iż-ŻEE.”